PINEDO BUSTAMANTE (EH Bildu, 2018-11-22):
Eskerrik asko, mahaiburu andrea, egun on guztioi.
Gaur azkenengoa naiz hitza hartzen, baina bueno, ekarpen legea berriz ere dugu eztabaidagai, baina zehazki ekarpen legea Legebiltzarrera Gobernuak ekartzeko eskaria dugu eztabaidagai.
Eta esan denez, eta horrela da, ez da lehenengo aldia honetaz hitz egiten dugula Legebiltzarrean. Ekarpen legea, jada esan denez, 2011tik egon behar zen berritua, izatez 2017an beste hurrengo lege bat izan beharko genuen indarrean, baina oraindik luzapenean daukagu 2007an onartutakoa.
Esan bezala, ez da lehenengo aldia gai honetaz hitz egiten dugula, aurreko legealdian ekarpen legea berriaren beharra mahai gainean egon zen, baina gauza bat dela, bestea dela, ez zen gauzatu.
Garai hartan aldundietan alderdi ezberdinetako gobernuak zeudela eta Kontzertu Ekonomikoaren Legea bera ere berritu gabe zegoela arrazoitzat jartzen ziren Gobernutik. Berdin dio, berdin dio benetan zein izan zen arrazoia, gauza da ez zela gauzatu, nahiz eta gaia mahai gainean egon.
Legealdi honetan berriz ere ekarpen legea Gobernuaren egutegian dago, berriz ere arrazoi ezberdinak direla medio, Gobernu honen beste hainbat legeetan gertatzen ari den moduan, ez dira epeak betetzen ari. Toki Erakundeen Legean, gaur aipatu den legea, Euskal Herria Bilduk bultzatuta, eskatzen zuen erakunde maila ezberdinen eskumen propio eta finantzaketarako buruzko txostena egitea, ekarpen legea egiteko oinarri moduan.
Gure helburua argia zen Toki Erakundeen Legea babestean eta txostena eskatzen zuen xedapenarekiko jarreran, guretzat funtsezkoa delako udalen autonomia eta, beraz, euren jarduera garatzeko hain garrantzitsua den neurrizko finantzazioa bermatzea.
Horregatik Toki Erakundeen Legea onartu zenetik eta jakitun legeak berak urtebeteko epean eskumen eta finantzaketarako buruzko azterketaren eginbeharra zekarrela, guk horrela bultzatu genuelako, ez besteok, guk horrela bultzatu genuelako, hemen Legebiltzarrean epea bete zenean txosten horretaz galdetu genion Gobernuari.
Eta Azpiazu sailburuak erantzun zuen, eta gaur beste hainbatetan errepikatu da, baina horrela izan zen, nahiago zuela erakunde guztion artean adostutako txosten sosegatu bat egitea, horrela esan zuen, ekarpen lege on eta iraunkor bat egiten lagunduko zuen txosten bat, alegia, epe baten epe betetze formala baino.
Y así, reclamando el informe que debía de servir de base para elaborar la nueva ley de aportaciones y tras más de un año de retraso, llegamos al verano de este año 2018, en el que conocimos dicho informe. Y después, más ya en el otoño, estuvimos en la presentación por parte del Gobierno del informe en este Parlamento.
Es de sobra conocido que para Euskal Herria Bildu el informe presentado no responde a lo acordado en la Ley de Instituciones Locales. Y lo dijimos en la comparecencia del Gobierno.
Dijimos que era necesario aclarar el marco de las competencias propias y la financiación de los distintos niveles institucionales para asegurar una correcta distribución del gasto público, que ese, y no otro, era el fin acordado del informe, porque entendemos que es necesario conocer bien la situación actual de nuestras instituciones y con ella mejorar y corregir lo que sea necesario, lo que sea necesario de cara a asegurar un nivel de financiación suficiente y acorde con las competencias de cada nivel.
Porque tras la aprobación de la Ley de las Instituciones Locales, es todavía más necesario una distribución correcta y justa de los recursos, que responda a las necesidades de las instituciones y a la realidad de sus competencias, porque es por todos conocido que los diferentes niveles institucionales ya lo vienen reclamando desde hace mucho tiempo.
Hori argi eta garbi utzi genuen Euskal Herria Bildutik, baina hemen gaude. Hemen gaude ekarpen lege berri baten zain eta lan tresna moduan erabiliko den txosten txar baten aurrean.
Gobernua jada esan du, esan du aurten Euskal Finantzen Kontseiluan adostu nahi dutela ekarpen legerako metodologia zirriborro bat, talde teknikoa lanean dagoela esan digute eta hori dela azken bileran onartu zutena, metodologia adostea.
Euskal Herria Bildun jakin badakigu lege hau ez dela lege arrunt bat eta ez dagoela bakarrik Jaurlaritzaren esku aurrera egitea, Euskal Finantzen Kontseiluan adostu beharrekoa dela, jakin badakigu. Baina aipatutako txostenak berak azaltzen du instituzio guztiek indarrean dagoen eskumenak garatzen dituztela era zuzenean eta horretarako finantzazio egokia dutela, beraz, txosten famatu horren arabera, gaur gaurkoz ez dago inolako arazorik.
Beste gauza bat da, jakina, instituzio ezberdinen arteko tira-birak eta hau ez da berria. Ez da gauza berria erakundeen eskumenen eta bakoitzaren finantza beharren inguruko...
...ezberdinen arteko tirabirak eta hau ez da berria, ez da gauza berria erakundeen eskumenen eta bakoitzaren finantza beharren inguruko eztabaida. EAEko barne antolakuntzaren eztabaidaren muinean baitago eztabaida hau.
Inork ez du zalantzan ipintzen Ekarpen Lege berri bat behar dela, lege orekatu bat. Are gehiago orain Toki Erakundeen Legea onetsi zenetik Toki Erakundeak ere, tartean direnean Finantzen Kontseiluan.
Euskal Herria Bildun argi dugu herri ikuspegia duen legea behar dugula, herri politikak egin ahal izateko, oinarrizko legea delako Ekarpen Legea.
Badakigu, lege horrek finkatzen duela nola banatzen diren erabil daitezkeen baliabideak, erakunde maila ezberdinen artean, finkatzen duela azken finean, zein diren erakunde bakoitzak eskura dituen baliabideak dagozkion eskumenak finantzatzeko.
Horregatik esaten dugu, herri ikuspegiko legea izan behar dugula. Erakunde maila bakoitzeko ikuspuntu partzialetik aldendutako legea.
Erakundeen arteko adostasuna landu beharko duzue Euskal Finantzen Kontseiluan eta erakunde maila ezberdinei erantzun egokia eman beharko die legeak; baina badakigu ere, lege honek badituela bere berezitasunak, ez soilik lehen esan moduan, erakundeen adostasun baten ondoriozko legea izan behar delako, baita hemen Legebiltzarrean izan beharreko trataeragatik ere.
Irakurketa bakarreko legea dugu hau. Eta gauzak dauden moduan daudela, bestelako adostasunak ere landu beharko ditu Gobernuak, eta Ekarpen Legerako oinarri izango den txostenak ez ditu gauzak errazak jartzen.
Gauzak horrela, Euskal Herria Bildutik ikusten dugu, Gobernuari exijitu behar diogula berak bere buruari ezarritako lege egutegia betetzea. Ez solik lege honi dagokiola, beste guztiei dagokiela ere, hainbat eta hainbat direlako atzerapen esanguratsuekin daudenak.
Eta hori da gaur hemen egingo duguna bereziki, jakina, Ekarpen Legearekin. Jakitun Gobernuak bere bideari eutsiko diola eta posible dela ere, posiblea da ere Euskal Finantzen Kontseiluan beste hainbatetan bezala, adostutako epeak ez betetzea. Ez litzateke lehenengo aldia izango Ekarpen Legeari dagokiola ere.
Jakin badakigu Gobernuak ere horretan jarraituko duela eta askoz jota, metodologia adostera helduko direla Euskal Finantzen Kontseiluan aurten.
Baina gauzak horrela, jatorrizko proposamenaren alde bozkatuko dugu. Herri politikak garatzeko beharrezkoak diren tresnak behar ditugulako, eta gure helburua den udalen autonomia sendotzeko finantza iturri argia eta zehatzak izateko Legea beharrezkoa delako.
Eskerrik asko.